Hakeri napali online nastavu u Hrvatskoj! 'Idiotsko ponašanje'

Od danas se nastava u Hrvatkoj organizira online zbog situacije s korona virusom, no CARNET je objavio da je sustav pod hakerskim napadom, koji je prijavljen MUP-u, ali korisnici mu ne mogu pristupiti

<p>Nastava koja se od ponedjeljka u hrvatskim školama održava online našla se u velikim problemima.</p><p><a href="https://www.24sata.hr/tech/skola-u-karanteni-u-8-sati-na-hrt-u-pocinje-sat-za-prvasice-681221" target="_blank"><strong><<< VELIKI VODIČ: ovdje pročitajte sve što vas zanima o školi na daljinu >>></strong></a></p><p>CARNET je na <strong>Facebooku</strong> objavio da su pod hakerskim napadom i da u ovom trenutku nastava preko sustava AAI@EduHr nije moguća.</p><p>- Nije dobro što postoje neodgovorni pojedinci, konkretno, pojedinci koji doslovno s devijantnim i idiotskim ponašanjem rade probleme. U tijeku je kibernetičlki napad na Srce i CARNET. Do smo sve dojavili policiji i rješava se. Sustav se nije skroz srušio, već mu je smanjen kapacitet. Ljudi su ovo pripremali danonoćno, nisu vidjeli svoju djecu i onda se pojave ovakvi - rekla je za <a href="http://hr.n1info.com/Vijesti/a491283/Divjak-ostro-o-hakerima-koji-su-napali-Carnet-Pojedinci-s-idiotskim-ponasanjem.html" target="_blank">N1</a> ministrica obrazovanja Blaženka Divjak.</p><p>Podsjećamo, s obzirom da su zbog širenja epidemije koronavirusa SARS-Covid-2 škole zatvorene na dva tjedna, Ministarstvo znanosti i obrazovanja organiziralo je nastavu preko virtualnih učionica, te televizijskih kanala.</p><p><strong>POGLEDAJTE VIDEO:</strong></p><p>No već prvi dan sustav se našao pod kibernetičkim napadom.</p><h2>Za DDoS napad na Carnet moguća je kazna zatvora</h2><p>Policija može potvrditi da je Carnet prijavio počinjenje kaznenog djela Teška kaznena djela protiv računalnih sustava, programa i podataka iz čl. 273. Kaznenog zakona, za koje je zapriječena kazna od jedne do osam godina zatvora. Počinitelji su izvršili tzv. DDoS kibernetički napad na središnji poslužitelj AAI@EduHr sustava koji korisnicima uzrokuje poteškoće s pristupom Carnetovim uslugama. U tijeku je kriminalističko istraživanje s ciljem utvrđivanja identiteta počinitelja ovog kaznenog djela, objavila je policija.</p><p>Objavu CARNETA prenosimo u cijelosti:</p><p><em>Nastava preko HRT3 i SPTV se izvodi uspješno, no sustav AAI@EduHr je trenutačno pod kibernetičkim #DDOS napadom koji korisnicima uzrokuje poteškoće s pristupom određenim uslugama.</em></p><p><em>Naši stručnjaci poduzimaju sve kako bi u najkraćem roku otklonili poteškoće. Napad je prijavljen nadležnom odjelu u Ministarstvu unutarnjih poslova te su im dostavljeni svi podaci kako bi se i oni aktivno uključili u istragu.</em></p><p><em>Ispričavamo se korisnicima te molimo za strpljenje do ponovne uspostave pristupa svim uslugama.</em></p>